ROMÂNIA
JUDEŢUL BISTRIŢA-NĂSĂUD
 [image: ]
  CONSILIUL JUDEŢEAN  
                                                                    

H O T Ă R Â R E
privind finanțarea deplasării în anul 2018 a unui grup de elevi din județul Bistrița-Năsăud în districtul Kyffhäuser, landul Thuringen, Republica Federală Germania


Consiliul Judeţean Bistriţa-Năsăud, întrunit în şedinţă extraordinară, în data de 04.07.2018, în prezenţa a 29 consilieri judeţeni;
        Având în vedere:
- Expunerea de Motive nr.IX/13777 din 02.07.2018 a Preşedintelui Consiliului Judeţean  Bistriţa-Năsăud;
- raportul comun nr.IV/13780 din 02.07.2018 al Direcţiei dezvoltare durabilă și relații externe și Direcției economice din cadrul Consiliului Judeţean Bistriţa-Năsăud; 
- adresa din partea reprezentantului CVJM Rockstedt e.V. Kyffhäuser, Republica Federală Germania, domnul Matthias Kopka, înregistrată la Consiliul Județean Bistrița-Năsăud sub nr.IX/13449 din 27.06.2018; 
- prevederile Hotărârii Consiliului Judeţean Bistriţa-Năsăud nr.24/2007 privind aprobarea Acordului de cooperare între Consiliul Judeţean Bistriţa-Năsăud (România) şi Consiliul districtului Kyffhäuser (Turingia-Germania);
- prevederile Hotărârii Consiliului Judeţean Bistriţa-Năsăud nr. 14/15.02.2018 privind aprobarea bugetului propriu al Consiliului Judeţean Bistriţa-Năsăud  pe anul 2018, cu modificările și completările ulterioare;
- prevederile Hotărârii Consiliului Județean Bistrița-Năsăud nr. 79 din           04.07.2018 privind aprobarea Acordului de parteneriat între Județul Bistrița-Năsăud și Inspectoratul Școlar Județean Bistrița-Năsăud, în vederea realizării schimburilor anuale de elevi din județul Bistrița-Năsăud și districtul Kyffhäuser, landul Thuringen, Republica Federală Germania;
- prevederile art.35 alin.(6) din Legea nr.273/2006, privind finanțele publice locale, cu modificările și completările ulterioare;
- raportul nr.IBa/13996 din 04.07.2018 al Comisiei economice;
- raportul nr.IBa/13998 din 04.07.2018 al Comisiei de cultură.
        În temeiul dispoziţiilor art.91 alin.(1) lit.e), alin.(6) lit.a), art.98 şi art. 115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂŞTE: 

Art.1 (1) Se aprobă finanțarea cu suma de 20.020 lei, a deplasării unui grup de elevi din județul Bistrița-Năsăud, în districtul Kyffhauser, landul Thuringen, Republica Federală Germania, în perioada 13.07-28.07.2018.
(2) Se aprobă suportarea din bugetul de venituri și cheltuieli al județului Bistrița-Năsăud pe anul 2018, capitolul 54.02.50. “Alte servicii publice generale” a cheltuielilor de transport și cazare pe durata deplasării grupului format din 15 elevi și 2 coordonatori, în districtul partener Kyffhäuser, landul Thuringen, Republica Federală Germania. 
Art.2 Nominalizarea elevilor și organizarea deplasării se va efectua de către Consiliul Județean Bistrița-Năsăud împreună cu Inspectoratul Școlar Județean Bistrița-Năsăud.
Art.3 Prezenta hotărâre a fost adoptată cu un număr de 29 voturi “pentru”.    
Art.4 Cu ducerea la îndeplinire a prevederilor prezentei hotărâri se încredinţează Direcția dezvoltare durabilă și relații externe și Direcția economică din cadrul Consiliului Judeţean Bistriţa-Năsăud.
        Art.5 Prezenta hotărâre se comunică de către Serviciul administraţie şi relaţii publice cu:
- Direcţia economică;
- Direcția dezvoltare durabilă și relații externe;
- Inspectoratul Școlar Județean Bistrița-Năsăud;
- Instituţia Prefectului - judeţul Bistriţa-Năsăud.
           



PREŞEDINTE				      Contrasemnează:
         EMIL RADU MOLDOVAN                     SECRETARUL JUDEŢULUI
                                                              	          MICA OPREA

